cyanic-selkie/wikianc huggingface dataset:
Κρατιδιακές εκλογές της Σαξονίας (2019)
Σχηματισμός κυβέρνησης
Ο πρωθυπουργός Κρέτσμερ (CDU) είναι πιθανόν να παραμείνει στη θέση του καθώς το κόμμα του παρέμεινε το μεγαλύτερο στην ομάδα κομμάτων. Ο ίδιος απέκλεισε το ενδεχόμενο συνεργασίας με το AfD ή σχηματισμού κυβέρνησης μειοψηφίας, όταν ακόμα ήταν σε εξέλιξη η προεκλογική εκστρατεία. Επίσης, τo CDU απέρριψε τη συνεργασία με την Αριστερά. Έτσι, το πιθανότερο είναι να σχηματιστεί μια μαυρο-ερυθρο-πράσινη κυβέρνηση συνασπισμού, με τη συμμετοχή του CDU, του SPD και των Πρασίνων. Ένας τέτοιος συνασπισμός κυβερνά την Σαξονία-Άνχαλτ από το 2016.
Παραπομπές
2019 Σαξον
Σουαβόμιρ Μρόζεκ
Ο Σουαβόμιρ Μρόζεκ (πολωνικά: Sławomir Mrożek) (29 Ιουνίου 1930 – 15 Αυγούστου 2013) ήταν Πολωνός δραματουργός, συγγραφέας και σκιτσογράφος.
Ο Μρόζεκ εντάχθηκε στο Πολωνικό Κόμμα Ενωμένων Εργατών κατά τη διάρκεια της κυριαρχίας του σταλινισμού στη Λαϊκή Δημοκρατία της Πολωνίας και έβγαζε τα προς το ζην ως πολιτικός δημοσιογράφος. Άρχισε να γράφει θεατρικά έργα στα τέλη της δεκαετίας του 1950. Τα θεατρικά του έργα ανήκουν στο είδος της παράλογης μυθοπλασίας, με σκοπό να σοκάρουν το κοινό με μη ρεαλιστικά στοιχεία, πολιτικές και ιστορικές αναφορές, παραμόρφωση και παρωδία.
Το 1963 μετανάστευσε στην Ιταλία και τη Γαλλία και στη συνέχεια στο Μεξικό. Το 1996 επέστρεψε στην Πολωνία και εγκαταστάθηκε στην Κρακοβία. Το 2008 επέστρεψε στη Γαλλία. Πέθανε στη Νίκαια σε ηλικία 83 ετών.
Βιογραφία
Η οικογένεια του Μρόζεκ ζούσε στην Κρακοβία κατά τη διάρκεια του Β΄ Παγκοσμίου Πολέμου. Τελείωσε το λύκειο το 1949 και το 1950 έκανε το ντεμπούτο του ως πολιτικός συγγραφέας στο περιοδικό Przekrój. Το 1952 μετακόμισε στο Σπίτι του Συγγραφέα που διοικούταν από την κυβέρνηση (τα κεντρικά γραφεία της Ένωσης Πολωνών Συγγραφέων). Το 1953, κατά τη διάρκεια του σταλινικού τρόμου στη μεταπολεμική Πολωνία, ο Μρόζεκ ήταν ένας από τους πολλούς υπογράφοντες ανοιχτής επιστολής από την ΕΠΣ προς τις πολωνικές αρχές που υποστήριζαν τη δίωξη των Πολωνών θρησκευτικών ηγετών που φυλακίστηκαν από το Υπουργείο Δημόσιας Ασφάλειας. Συμμετείχε στη δυσφήμιση καθολικών ιερέων από την Κρακοβία, τρεις από τους οποίους καταδικάστηκαν σε θάνατο από την κομμουνιστική κυβέρνηση τον Φεβρουάριο του 1953, αφού κατηγορήθηκαν αβάσιμα για προδοσία. Οι θανατικές ποινές τους δεν εκτελέστηκαν, αν και ο Πάτερ Γιούζεφ Φουντάλι πέθανε υπό ανεξήγητες συνθήκες ενώ βρισκόταν στη φυλακή. Ο Μρόζεκ έγραψε ένα ολοσέλιδο άρθρο για την κορυφαία εφημερίδα για να υποστηρίξει την ετυμηγορία, με τίτλο "Zbrodnia główna i inne" (Κύριο έγκλημα και άλλοι), συγκρίνοντας τους θανατοποινίτες ιερείς με τους εκφυλισμένους άνδρες της Σούτσσταφφελ και τους δολοφόνους της Κου-Κλουξ-Κλαν. Παντρεύτηκε τη Μάρια Ομπρέμπα που ζούσε στο Κατοβίτσε και μετακόμισε στη Βαρσοβία το 1959. Το 1963 ο Μρόζεκ ταξίδεψε στην Ιταλία με τη σύζυγό του και αποφάσισε να αυτομολήσουν μαζί. Μετά από πέντε χρόνια στην Ιταλία, μετακόμισε στη Γαλλία και το 1978 έλαβε τη γαλλική υπηκοότητα.
Μετά την αποστασία του, ο Μρόζεκ στράφηκε επικριτικός στο πολωνικό κομμουνιστικό καθεστώς. Αργότερα, από την ασφάλεια της κατοικίας του στη Γαλλία, διαμαρτυρήθηκε επίσης δημόσια για την εισβολή του Συμφώνου της Βαρσοβίας το 1968 στην Τσεχοσλοβακία. Πολύ μετά την κατάρρευση της σοβιετικής αυτοκρατορίας, σχολίασε έτσι τη γοητεία του με τον κομμουνισμό:
Η πρώτη του σύζυγος, Μάρια Ομπρέμπα, πέθανε το 1969. Το 1987 παντρεύτηκε την Σουζάνα Οσόριο-Μρόζεκ, μια Μεξικανή. Το 1996, εγκαταστάθηκε πίσω στην Πολωνία και εγκαταστάθηκε στην Κρακοβία. Έπαθε εγκεφαλικό το 2002, με αποτέλεσμα αφασία, η οποία πήρε αρκετά χρόνια για να θεραπευτεί. Έφυγε ξανά από την Πολωνία το 2008 και μετακόμισε στη Νίκαια, στη νότια Γαλλία. Ο Μρόζεκ πέθανε στη Νίκαια στις 15 Αυγούστου 2013. Παρ΄ ότι δεν ήταν καθόλου θρησκευόμενο άτομο, στις 17 Σεπτεμβρίου 2013 κηδεύτηκε στην Εκκλησία των Αγίων Πέτρου και Παύλου στην Κρακοβία. Η νεκρώσιμος ακολουθία τελέστηκε από τον Αρχιεπίσκοπο της Κρακοβίας, Καρδινάλιο Στανίσουαφ Ντζίβις.
Εξωτερικοί σύνδεσμοι
Κατηγορία:Πολωνοί συγγραφείς Κατηγορία:Πολωνοί θεατρικοί συγγραφείς Κατηγορία:Πολωνοί ημερολογιογράφοι Κατηγορία:Μέλη του Ενιαίου Εργατικού Κόμματος Πολωνίας Κατηγορία:Ιππότες της Λεγεώνας της Τιμής Κατηγορία:Διοικητές με Αστέρι του Τάγματος της Αναγέννησης της Πολωνίας Κατηγορία:Μεγαλόσταυροι του Τάγματος της Αναγέννησης της Πολωνίας
Άγιος Γεώργιος Τροιζήνας
Ο Άγιος Γεώργιος είναι σχεδόν παραθαλάσσιος οικισμός στην Τροιζηνία της Πελοποννήσου με υψόμετρο 6 μέτρα. Το χωριό βρίσκεται ΒΔ. από τη Τροιζήνα σε απόσταση 3 χλμ και είναι κτισμένος μεταξύ της επαρχιακής οδού Γαλατά - Φαναρίου και της θάλασσας. Η παραλία του, στην οποία υπάρχουν παραθεριστικές κατοικίες με κτήματα είναι δίπλα στο Βύδι. Σύμφωνα με το σχέδιο Καλλικράτης, μαζί με την Τροιζήνα αποτελούν τη τοπική κοινότητα Τροιζήνος που υπάγεται στη δημοτική ενότητα Τροιζήνος του Δήμου Τροιζηνίας και σύμφωνα με την απογραφή του 2011 έχει πληθυσμό 228 κατοίκους.
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1897 ως Μούλκια και προσαρτήθηκε στον δήμο Τροιζήνος του νομού Αργολίδος και Κορινθίας. Κατόπιν, εντάχθηκε διαδοχικά με αυτή την ονομασία στους νομούς Αργολίδος (1899), Αργολίδος και Κορινθίας (1909), Αττικής και Βοιωτίας (1925) και Αττικής (1943). Το 1954 μετονομάστηκε σε Άγιος Γεώργιος και το 1964 εντάχθηκε στον νομό Πειραιώς. Το 1972 υπήχθη οριστικά στον νομό Αττικής. Με το ΦΕΚ 244Α - 04/12/1997 αποσπάστηκε από την κοινότητα Τροιζήνος και προσαρτήθηκε στον δήμο Τροιζήνας. Με το ΦΕΚ 87Α - 07/06/2010 αποσπάστηκε από τον δήμο Τροιζήνας και προσαρτήθηκε στον δήμο Τροιζηνίας.
Εξωτερικοί σύνδεσμοι
Κατηγορία:Χωριά του νομού Αττικής Κατηγορία:Δήμος Τροιζηνίας
Πόρτα Ξάνθης
Η Πόρτα είναι ακατοίκητος ορεινός οικισμός της Θράκης στην Περιφερειακή Ενότητα Ξάνθης, ο οποίος βρίσκεται προς τα όρια με την Περιφερειακή Ενότητα Ροδόπης σε υψόμετρο 700 μέτρα. Το χωριό απέχει 15 χλμ. Α.-ΒΑ. από την Ξάνθη και πολιτιστικά ανήκει στα Πομακοχώρια και στα πομάκικα η ονομασία του είναι Πορτόκοβα. Θεωρείται από τους εγκαταλειμμένους ορεινούς οικισμούς της περιοχής Κιμμερίων στην οποία οι Πομάκοι κάτοικοί τους επανέρχονται τους θερινούς μήνες, ενώ το χειμώνα απομένουν εδώ ελάχιστοι κτηνοτρόφοι. Αναφέρεται επίσημα ως ξεχωριστός οικισμός για πρώτη φορά το 1940 να προσαρτάται στην τότε κοινότητα Κιμμερίων. Σύμφωνα με το Πρόγραμμα «Καλλικράτης» ανήκει στη δημοτική κοινότητα Κιμμερίων που υπάγεται στη δημοτική ενότητα Ξάνθης του Δήμου Ξάνθης και σύμφωνα με την απογραφή του 2011 δεν έχει μόνιμους κατοίκους.
Παραπομπές
Κατηγορία:Χωριά του νομού Ξάνθης Κατηγορία:Πομακοχώρια Κατηγορία:Δήμος Ξάνθης
Ευρέτου
Η Ευρέτου είναι κοινότητα της επαρχίας Πάφου στην Κύπρο.
Παραπομπές
Κατηγορία:Κοινότητες της Επαρχίας Πάφου
Τσέζαρε ντ'Έστε
O Τσέζαρε, ιταλ. Cesare, (1 Ιουνίου 1561 - 11 Δεκεμβρίου 1628) από τον Οίκο των Έστε, ήταν δούκας της Μόντενα και του Ρέτζο (1597-1628).
Βιογραφία
Η πρωτεύουσα μετακινήθηκε στη Μόντενα, στην οποία ο Τσέζαρε εισήλθε το επόμενο έτος. Μαζί του έφερε και ευγενείς της Φερράρα, οι οποίοι διαπληκτίστηκαν με αυτούς της Μόντενα. Και άλλα προβλήματα ανέκυψαν κατά τα πρώτα έτη της εξουσίας του: ο Μάρο Πίο του Σασουόλο (Sassuolo) προσπάθησε να γίνει ανεξάρτητος και για την κυριότητα της Γκαρφανιάνα (Garfagnana) έπρεπε να πολεμήσει με τη Λούκα (Lucca).
Απεβίωσε το 1628 και τον διαδέχθηκε ο πρωτότοκος γιος του Αλφόνσο Γ΄.
Οικογένεια
Το 1586 νυμφεύτηκε την Βιργινία των Μεδίκων, κόρη του Κόζιμο Α΄ μεγάλου δούκα της Τοσκάνης και είχε τέκνα:
Πηγές
Κατηγορία:Οίκος των Έστε Κατηγορία:Δούκες της Φερράρα Κατηγορία:Δούκες της Μόντενα
Μαξιμιλιανός Α΄ της Βαυαρίας
Με το όνομα αυτό υπάρχουν τα εξής πρόσωπα:
Πριόνι Ξάνθης
Το Πριόνι είναι πολύ μικρός ορεινός οικισμός της Θράκης στην Περιφερειακή Ενότητα Ξάνθης, ο οποίος βρίσκεται προς τα όρια με την Περιφερειακή Ενότητα Ροδόπης σε υψόμετρο 670 μέτρα. Το χωριό απέχει 16 χλμ. Α.-ΒΑ. από την Ξάνθη, πολιτιστικά ανήκει στα Πομακοχώρια και στα πομάκικα η ονομασία του είναι Kιόστρα. Θεωρείται από τους εγκαταλειμμένους ορεινούς οικισμούς της περιοχής Κιμμερίων στην οποία οι Πομάκοι κάτοικοί τους επανέρχονται τους θερινούς μήνες, ενώ το χειμώνα απομένουν εδώ ελάχιστοι κτηνοτρόφοι. Αναφέρεται επίσημα ως ξεχωριστός οικισμός για πρώτη φορά με την ονομασία Πριόνιον το 1940 να προσαρτάται στην τότε κοινότητα Κιμμερίων. Σύμφωνα με το Πρόγραμμα «Καλλικράτης» ανήκει στη δημοτική κοινότητα Κιμμερίων που υπάγεται στη δημοτική ενότητα Ξάνθης του Δήμου Ξάνθης και σύμφωνα με την απογραφή του 2011 έχει 2 μόνιμους κατοίκους.
Παραπομπές
Κατηγορία:Χωριά του νομού Ξάνθης Κατηγορία:Πομακοχώρια Κατηγορία:Δήμος Ξάνθης
Αμοιβαίο Σύμφωνο της Διαδοχής
Το Σύμφωνο Αμοιβαίας Διαδοχής (λατινικά : Pactum Mutuae Successionis) ήταν μια επινόηση διαδοχής, που υπογράφηκε κρυφά από τους Ιωσήφ και Κάρολο αρχιδούκες της Αυστρίας, τους μελλοντικούς αυτοκράτορες της Γερμανίας, το 1703.
Το 1700 η πρεσβύτερη γραμμή του Οίκου των Αψβούργων εξέλιπε με το τέλος του βασιλιά Καρόλου Β΄ της Ισπανίας. Ακολούθησε ο Πόλεμος της Ισπανικής Διαδοχής, με τον Λουδοβίκο ΙΔ΄ της Γαλλίας να διεκδικεί το στέμμα της Ισπανίας για τον εγγονό του Φίλιππο και τον αυτοκράτορα Λεοπόλδο Α΄ να τα διεκδικεί για τον γιο του Κάρολο αρχιδούκα της Αυστρίας. Το Σύμφωνο επινοήθηκε από τον αυτοκράτορα Λεοπόλδο Α΄, με αφορμή την αναχώρηση του Καρόλου για την Ισπανία. Όριζε ότι η αξίωση για το βασίλειο της Ισπανίας επρόκειτο να αναλάβει ο Κάρολος, ενώ το δικαίωμα της διαδοχής στις υπόλοιπες κυριαρχίες των Αψβούργων θα το είχε ο μεγαλύτερος αδελφός του Ιωσήφ, χωρίζοντας έτσι ξανά τον Οίκο των Αψβούργων σε δύο κλάδους. Το Σύμφωνο καθόριζε επίσης τη διαδοχή των αδελφών: και τους δύο θα διαδέχοντο οι αντίστοιχοι άρρενες κληρονόμοι τους, αλλά εάν ο ένας δεν είχε γιο, ο άλλος θα τον διαδεχόταν σε όλα του τα βασίλεια. Ωστόσο, εάν και τα δύο αδέλφια απεβίωναν χωρίς γιους, οι κόρες του μεγαλύτερου αδελφού (Ιωσήφ) θα είχαν απόλυτη προτεραιότητα, έναντι των κορών του μικρότερου αδελφού (Καρόλου) και η μεγαλύτερη κόρη του Ιωσήφ θα ανέβαινε σε όλους τους θρόνους των Αψβούργων.
Το 1705 ο Λεοπόλδος Α΄ απεβίωσε και τον διαδέχθηκε ο μεγαλύτερος γιος του, Ιωσήφ Α΄. Έξι χρόνια αργότερα, ο αυτοκράτορας Ιωσήφ Α΄ απεβίωσε, αφήνοντας πίσω του δύο κόρες: τις αρχιδούκισσες Μαρία-Ιωσφίνα και Μαρία-Αμαλία. Ο Κάρολος, που εκείνη την εποχή αγωνιζόταν ακόμη ανεπιτυχώς για το στέμμα της Ισπανίας, τον διαδέχθηκε σύμφωνα με το Σύμφωνο και επέστρεψε στη Βιέννη. Σύμφωνα με το Σύμφωνο, ο διάδοχος στα βασίλεια των Αψβούργων ήταν, εκείνη τη στιγμή, η ανιψιά του Καρόλου ΣΤ΄, η Μαρία-Ιωσηφίνα, την οποία ακολούθησε στη σειρά διαδοχής η μικρότερη αδελφή της, Μαρία-Αμαλία. Ωστόσο, ο Κάρολος ΣΤ΄ εξέφρασε σύντομα την επιθυμία να τροποποιήσει το Σύμφωνο, προκειμένου να δώσει στις μελλοντικές του κόρες το προβάδισμα, έναντι των ανιψιών του. Στις 9 Απριλίου 1713 ο αυτοκράτορας ανακοίνωσε τις αλλαγές σε μια μυστική σύνοδο του συμβουλίου.
Το Σύμφωνο τελικά αντικαταστάθηκε από την Πραγματική Κύρωση του 1713, που κυκλοφόρησε από τον Κάρολο ΣΤ΄ για να εξασφαλίσει τη διαδοχή των δικών του κορών αντί αυτών του Ιωσήφ Α΄. Τα στέμματα που ανήκαν στον Οίκο των Αψβούργων κληρονομήθηκαν έτσι από τη μεγαλύτερη κόρη του Καρόλου, η Μαρία-Θηρεσία (γεννημένη το 1717), και όχι από τη μεγαλύτερη κόρη του Ιωσήφ, Μαρία-Ιωσηφίνα.
Βιβλιογραφία
Κατηγορία:18ος αιώνας στη Μοναρχία των Αψβούργων
Κόλπος του Μορμπιάν
μικρογραφία|380x380εσ|Ο κόλπος του Μορμπιάν Ο κόλπος του Μορμπιάν (γαλλικά: Golfe du Morbihan) είναι φυσικός κόλπος στις ακτές του νομού Μορμπιάν στο νότιο τμήμα της Βρετάνης στη Γαλλία.
Είναι μια εσωτερική θάλασσα επιφάνειας 100 τετραγωνικών χιλιομέτρων, με πολλά νησιά και νησίδες. Είναι δημοφιλής προορισμός για την ομορφιά του τοπίου και την ιστορία του. Το όνομα του κόλπου είναι βρετονικό, Μορ Μπιάν, σημαίνει «Μικρή θάλασσα».
Η περιοχή ανήκει στο Περιφερειακό Φυσικό Πάρκο του κόλπου του Μορμπιάν, που δημιουργήθηκε με υπουργικό διάταγμα της 2ας Οκτωβρίου 2014. εναλλ.=|μικρογραφία|320x320εσ|Το ροζ σπίτι στον κόλπο του Μορμπιάν
Ετυμολογία
Ο κόλπος έδωσε το όνομά του στο νομό Μορμπιάν.
Γεωγραφικά στοιχεία
Ο κόλπος έχει μήκος 20 χιλιόμετρα από τα ανατολικά προς τα δυτικά και πλάτος 15 χιλιόμετρα από βορρά προς νότο. Ανοίγει στον κόλπο του Κιμπερόν, δυτικό τμήμα του Mor Braz (η μεγάλη θάλασσα, ο ωκεανός) με ένα στενό πέρασμα πλάτους περίπου 1000 μέτρων μεταξύ του Λοκμαριακέ και του Πορ-Ναβαλό. Επειδή αυτό το άνοιγμα είναι στενό, τα παλιρροϊκά ρεύματα είναι ισχυρά και οι ταχύτητες νερού μπορούν να φτάσουν μέχρι και 9,4 κόμβους.
Ο θρύλος λέει ότι υπάρχουν τόσα νησιά στον κόλπο όσες οι ημέρες της χρονιάς. Ωστόσο, αυτό είναι αναληθές και ο κόλπος έχει περίπου 40, ανάλογα με την παλίρροια. Πολλά νησιά είναι ιδιωτική ιδιοκτησία, με εξαίρεση τα δύο μεγαλύτερα νησιά, το Ιλ-ω-Μουάν (νησί των Μοναχών) και το Ιλ-ντ-Αρζ.
Στον κόλπο εκβάλουν τέσσερις ποταμοί: Ωραί, Βανσάν, Βαν και Νουαγιαλό.
To χαμηλό βάθος σε ορισμένα τμήματα του κόλπου, καθιστούν αναγκαία την προσεκτική πλοήγηση, καθώς είναι ιδιαίτερα δύσκολη. Παρόλα αυτά η ιστιοπλοΐα είναι πολύ ανεπτυγμένη. Επιπλέον, σε ολόκληρο τον κόλπο, χρησιμοποιούνται πλοία με επίπεδη βάση για την αλιεία και την καλλιέργεια οστρακοειδών και για την πλοήγηση σε μέρη του κόλπου όπου η θάλασσα είναι χαμηλή.
Οι υγρότοποι και τα έλη του κόλπου ευνόησαν την ανάπτυξη ενός ποικίλου οικοσυστήματος. Παρουσιάζει επίσης ορνιθολογικό ενδιαφέρον. Είναι μία από τις περιοχές με τα πλουσιότερα μεταναστευτικά είδη στη Γαλλία, φιλοξενώντας μεταξύ 60.000 και 130.000 πτηνών κατά τη χειμερινή περίοδο.
Η περιοχή ανήκει στο Περιφερειακό Φυσικό Πάρκο του κόλπου του Μορμπιάν, που δημιουργήθηκε με υπουργικό διάταγμα της 2ας Οκτωβρίου 2014.
Ιστορία
μικρογραφία|320x320εσ|Η είσοδος του [[Γκαβρινίς|τύμβου του Γκαβρινίς]] Η περιοχή γύρω από τον κόλπο διαθέτει μια εξαιρετική σειρά μεγαλιθικών μνημείων ιδιαίτερα της νεολιθικής περιόδου, από το 7.500 π.Χ.. Υπάρχουν νεκρικοί τύμβοι, ντολμέν, κρόμλεχ και γιγάντια μενίρ, μεταξύ άλλων.
μικρογραφία|320x320εσ|Το [[κρόμλεχ του Ερ Λανίκ]]
Η περιοχή είναι ένας αξιοσημείωτος μάρτυρας της ανόδου στης στάθμης των υδάτων.
Αρχιτεκτονική κληρονομιά
μικρογραφία|320x320εσ|Το κάστρο Συσινιό Η αρχιτεκτονική κληρονομιά συμβάλλει επίσης στην ελκυστικότητα αυτής της περιοχής, με
Οικονομία
Η οικονομία της περιοχής του κόλπου αναπτύχθηκε γύρω από τη γεωργία και την αλιεία, καθώς και έναν βιομηχανικό κόμβο γύρω από τη Βαν. Η πιο ανεπτυγμένη δραστηριότητα στον κόλπο είναι η καλλιέργεια στρειδιών, που άρχισε τον 19ο αιώνα, με τρέχουσα ετήσια παραγωγή 450 τόνων.
Επίσης, υπάρχει μεγάλη ανάπτυξη του τουρισμού.
Φεστιβάλ
Κάθε δεύτερη χρονιά πραγματοποιείται ένα φεστιβάλ, το οποίο είναι γνωστό ως «Η εβδομάδα του κόλπου του Μορμπιάν» για τον εορτασμό του πολιτισμού, της μουσικής, της ιστιοπλοΐας και των θαλάσσιων παραδόσεων της Βρετάνης. Στη ρεγκάτα του 2017 συμμετείχαν 1.450 σκάφη.
Παραπομπές
Κατηγορία:Βρετάνη Μορμπιαν Μορμπιαν
Εντομοφαγία
Η εντομοφαγία είναι η βρώση εντόμων, νυμφών και αυγών εντόμων και χρυσαλλίδων από τον άνθρωπο.
Η κατανάλωση εντόμων ήταν γνωστή από πολύ παλιά στον άνθρωπο. Στις μέρες μας είναι διαδεδομένη σε περιοχές της Αφρικής, της Ασίας, της Αμερικής και της Ωκεανίας. Αντίθετα δεν είναι διαδεδομένη στην Ευρώπη αν και έχουν γίνει προσπάθειες εισαγωγής της κατανάλωσης εντόμων στη δίετα των Ευρωπαίων.
Το 2005, σύμφωνα με τη Διεθνή Οργάνωση Τροφίμων και Γεωργίας, οι άνθρωποι που τρέφονταν και με έντομα σε ολόκληρο τον κόσμο ήταν περίπου δύο δισεκατομμύρια. Η οργάνωση έχει καταγράψει περίπου 1.900 είδη βρώσιμων εντόμων. Σύμφωνα με έρευνες η κατανάλωση εντόμων μπορεί να αποτελέσει την λύση για την αντιμετώπιση της ανεπάρκειας των τροφίμων λόγω της πολύ μεγάλης αύξησης του πληθυσμού καθώς και της μόλυνσης του περιβάλλοντος, στην οποία συμβάλλει σημαντικά η εκτροφή ζώων για την παραγωγή και την κατανάλωση κρέατος.
Η βρώση εντόμων δεν έχει μελετηθεί πλήρως και ενδέχεται να περιλαμβάνει σημαντικό αριθμό κινδύνων όπως παρασίτωση, καθώς τα έντομα συχνά είναι φορείς παρασιτικών οργανισμών.
Εξωτερικοί σύνδεσμοι
Κατηγορία:Έντομα
Επισκοπή Πάφου (κοινότητα)
Πληθυσμός
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.
Παραπομπές
Κατηγορία:Κοινότητες της Επαρχίας Πάφου
Θανάσης Παπαδόπουλος (βουλευτής)
Ο Θανάσης Παπαδόπουλος είναι Έλληνας πολιτικός και εκλεγμένος βουλευτής Τρικάλων για τον ΣΥΡΙΖΑ, με 8.645 ψήφους. Γεννήθηκε το 1952 και είναι μέλος της βουλής από το 2015.
Παραπομπές
Κατηγορία:Βουλευτές Τρικάλων Κατηγορία:Βουλευτές εκλεγμένοι με τον ΣΥΡΙΖΑ
Γλυκάνες
μικρογραφία|280px|Τυπική αρίθμηση των ατόμων άνθρακα (-C), στο μόριο της γλυκόζης μικρογραφία|210x210εσ|Λεβογλυκοζάνη Οι γλυκάνες είναι φυσικές ενώσεις, που χημικώς είναι πολυσακχαρίτες και κατά βάση προέρχονται από την D-γλυκόζη, ενώ συνδέονται μεταξύ τους με γλυκοζιτικούς χημικούς δεσμούς. Οι γλυκάνες απαντώνται στη φύση σε δύο μορφές (κατηγορίες): τις α-γλυκάνες και τις β-γλυκάνες. Πολλές β-γλυκάνες είναι από ιατρικής άποψης πάρα πολύ σημαντικές και αντιπροσωπεύουν στόχο φαρμάκων για αντιμυκητιακά φάρμακα της κατηγορίας των εχινοκανδινών.
Χημικές ενώσεις
Οι ακόλουθες ενώσεις είναι οι γλυκάνες (σημείωση: οι α- και β- και οι αριθμοί αναφέρονται στον τύπο του Ο-γλυκοζιτικού δεσμού και τα συγκεκριμένα άτομα άνθρακα που εμπλέκονται):
Ιδιότητες
Οι ιδιότητες των γλυκανών σχετίζονται με την αντοχή τους στα στοματικά οξέα και ένζυμα και την εν γένει μη διαλυτότητά τους στο νερό.
Οι γλυκάνες που εκχυλίζονται από σπόρους τείνουν να είναι και υδατοδιαλυτές όσο και αδιάλυτες ενώσεις.
Δομή
Οι γλυκάνες είναι πολυσακχαρίτες που προέρχονται από μονομερή της γλυκόζης. Τα μονομερή συνδέονται μεταξύ τους με γλυκοζιτικούς δεσμούς.
Η διερεύνηση της κινητικής πολυμερισμού αυτών των παραγώγων, του μοριακού βάρους και της κατανομής μοριακού βάρους έδειξε ότι ο πολυμερισμός έχει τα χαρακτηριστικά ενός ζωντανού συστήματος πολυμερισμού.
Η διαδικασία λαμβάνει χώρα χωρίς τερματισμό και μεταφορά της αλυσίδας του πολυμερούς με βαθμό πολυμερισμού ίσο με τη μοριακή αναλογία του μονομερούς προς τον εκκινητή. Κατά συνέπεια, το πολυμερές μοριακού βάρους ανώτερης τιμής καθορίζει μόνο τον βαθμό του συστήματος καθαρισμού, που καθορίζει την παρουσία στο σύστημα ανεξέλεγκτης ποσότητας τερματιστών των πολυμερικών αλυσίδων.
Η πολυ(2-3)-D-γλυκόζη συντέθηκε μετά από μετασχηματισμό του λειτουργοποιημένου με βενζύλιο (R= -CH2C6H5) πολυμερούς. μικρογραφία| Πολυγλυκόζη Ο πολυμερισμός της 3,4-εποξυ-λεβογλυκοζάνης (1,6;3,4-διανυδρο-2-Ο-αλκυλ-β- D -γαλακτοπυρανόζης) έχει ως αποτέλεσμα τον σχηματισμό 3,4-δεσμευμένου πολυμερούς της λεβογλυκοζάνης.
Η παρουσία της 1,6-άνυδρο- δομής σε κάθε μονάδα πολυμερικής αλυσίδας επιτρέπει στους ερευνητές να εφαρμόζουν όλα τα φάσματα καλά ανεπτυγμένων μεθόδων χημείας υδατανθράκων με σχηματισμό εξαιρετικά συναρπαστικών πολυμερών βιολογικής εφαρμογής.
Τα πολυμερή είναι οι μόνοι γνωστοί κανονικοί πολυαιθέρες που αποτελούνται από μονάδες υδατανθράκων στην κύρια αλυσίδα του πολυμερούς.
Λειτουργίες
Οι γλυκάνες εξυπηρετούν ένα ποικίλο σύνολο λειτουργιών.
Μέσα στο κύτταρο, ορισμένες γλυκάνες αποθηκεύουν ενέργεια, άλλες ενισχύουν την κυτταρική δομή και συνοχή, επίσης δύναται να συμπεριφέρονται με αναγνώριση και ενισχύουν την προστατευτική δράση έναντι σε παθογόνους μικροοργανισμούς.
Το γλυκογόνο και το άμυλο είναι αξιοσημείωτης σημασίας γλυκάνες, που είναι υπεύθυνες για την αποθήκευση ενέργειας για το κύτταρο.
Μόρια υποδοχέων του ανοσοποιητικού συστήματος, όπως ο υποδοχέας του συμπληρώματος 3, ή ο υποδοχέας CR3, και ο υποδοχέας CD5, αναγνωρίζουν και συνδέονται με τις β-γλυκάνες στις επιφάνειες των κυττάρων που εισβάλλουν.
Παραπομπές
Κατηγορία:Πολυσακχαρίτες
Λιβάδι Ξάνθης
Το Λιβάδι ή Λιβάδιο είναι πολύ μικρός ημιορεινός οικισμός της Θράκης στην Περιφερειακή Ενότητα Ξάνθης, ο οποίος βρίσκεται προς τα όρια με την Περιφερειακή Ενότητα Ροδόπης σε υψόμετρο 400 μέτρα. Το χωριό απέχει 12 χλμ. Α.-ΒΑ. από την Ξάνθη, πολιτιστικά ανήκει στα Πομακοχώρια και η πομάκικη ονομασία του είναι Σλανβέ. Αναφέρεται επίσημα ως ξεχωριστός οικισμός για πρώτη φορά το 1940 να προσαρτάται στην τότε κοινότητα Κιμμερίων. Σύμφωνα με το Πρόγραμμα «Καλλικράτης» ανήκει στη δημοτική κοινότητα Κιμμερίων που υπάγεται στη δημοτική ενότητα Ξάνθης του Δήμου Ξάνθης και σύμφωνα με την απογραφή του 2011 έχει 3 μόνιμους κατοίκους.
Παραπομπές
Κατηγορία:Χωριά του νομού Ξάνθης Κατηγορία:Πομακοχώρια Κατηγορία:Δήμος Ξάνθης
Τιμ Σένκεν
Ο Τιμ Σένκεν (πλήρες όνομα Τίμοθι Θίντορ Σένκεν) (γεν. στο Γκόρντον του Σίδνεϊ στις 26 Σεπτεμβρίου του 1943) είναι Αυστραλός παλαίμαχος οδηγός αγώνων. Στη Φόρμουλα 1 πήρε μέρος συνολικά σε 36 Γκραν Πρι από το 1970 μέχρι και το 1974. Το 1970 δεν έτρεξε σε όλα τα Γκραν Πρι αλλά ξεκίνησε από το Αυστριακό Γκραν Πρι το οποίο πραγματοποιήθηκε στις 16 Αυγούστου εκείνου του έτους.
Προσωρινή Κυβέρνηση της Συρίας
Η Προσωρινή Κυβέρνηση της Συρίας αποτελεί εναλλακτική κυβέρνηση στη Συρία, η οποία σχηματίστηκε από τον ευρύ συνασπισμό αντιπολίτευσης, τον Εθνικό Συνασπισμό για τις Συριακές Επαναστατικές και Αντιπολιτευτικές Δυνάμεις. Η προσωρινή κυβέρνηση ελέγχει έμμεσα ορισμένες περιοχές της χώρας και ισχυρίζεται ότι είναι η μόνη νόμιμη κυβέρνηση εκ μέρους της συριακής αντιπολίτευσης περιφρονώντας το Συμβούλιο Υπουργών της Αραβικής Δημοκρατίας της Συρίας. Τα κεντρικά γραφεία της προσωρινής κυβέρνησης στη Συρία βρίσκονται στην πόλη Αζάζ στο Κυβερνείο του Χαλεπίου.
Τιμ Σένκεν
Κατά την σταδιοδρομία του, ανέβηκε μόνο μια φορά στο βάθρο των νικητών, πέτυχε όλο κι όλο 7 βαθμούς ενώ δεν κέρδισε κανένα Γκραν Πρι και δεν κατέκτησε κανένα Παγκόσμιο Πρωτάθλημα Οδηγών. Η σταδιοδρομία του στη Φόρμουλα 1 ολοκληρώθηκε το 1974.
Προσωρινή Κυβέρνηση της Συρίας
Παραπομπές
Κατηγορία:Συριακός Εμφύλιος Πόλεμος Κατηγορία:Εξόριστες κυβερνήσεις
Future Nostalgia
Future Nostalgia είναι το δεύτερο άλμπουμ της Αγγλίδας τραγουδίστριας Nτούα Λίπα, το οποίο κυκλοφόρησε στις 27 Μαρτίου, 2020 μέσω της Warner Records. Η Λίπα δημιούργησε το άλμπουμ αυτό θέλοντας να έχει έναν νοσταλγικό ποπ και ντίσκο δίσκο, με επιρροές από την Ντανς ποπ και την ηλεκτρονική μουσική και την μουσική που άκουγε η Λίπα στα παιδικά της χρόνια.
Πέντε κομμάτια από το άλμπουμ κυκλοφόρησαν ως σινγκλς, μαζί με το ομότιτλο τραγούδι ως το σινγκλ προώθησης αλλά και το  Don't Start Now , στις 31 Οκτωβρίου, 2019, ως το κύριο κομμάτι του άλμπουμ το οποίο συνάντησε τεράστια αποδοχή από το κοινό και του κριτικούς. Το τραγούδι έδωσε στην Λίπα την πρώτη της τοπ-3 θέση στο Billboard Hot 100. Το  Physical  και το  Break My Heart  κυκλοφόρησαν ως το δεύτερο και τρίτο σινγκλ, αντίστοιχα, τα οποία κατέλαβαν θέσεις στο τοπ-10 των Βρετανικών τσαρτ. Στη συνέχεια το  Hallucinate  και ένα ρεμίξ του '  'Levitating '' σε συνεργασία με τον Αμερικανό ράπερ DaBaby, το οποίο χάρισε το δεύτερο τοπ-5 και τρίτο τοπ-10 στην Λίπα στο Hot100 μετά το New Rules (2017), κυκλοφόρησαν ως το τέταρτο και πέμπτο σινγκλ, στις 17 Ιουλίου και 1 Οκτωβρίου, 2020, αντίστοιχα. To άλμπουμ θα κυκλοφορούσε στις 3 Απριλίου, 2020, άλλα η ημερομηνία μετκινήθηκε δύο εβδομάδες πίσω λόγω του ότι το άλμπουμ κυκλοφόρησε παράνομα. Για την προώθηση του άλμπουμ η Λίπα έχει σχεδιάσει την περιοδεία Future Nostalgia Tour, η οποία θα ξεκινήσει τον Σεπτέμβριο του 2021.
Το άλμπουμ βρέθηκε στην κορυφή των τσαρτ σε δεκατρείς χώρες, ανάμεσα τους και το Ηνωμένο Βασίλειο, όπου παρέμεινε στην κορυφή για τέσσερις συνεχείς εβδομάδες, το πρώτο άλμπουμ της που το κατάφερε. Στα 63α Grammys το άλμπουμ ήταν υποψήφιο για τις κατηγορίες άλμπουμ της χρονιάς και καλύτερο φωνητικό άλμπουμ της χρονιάς, το οποίο και κέρδισε, ενώ το  Don't Start Now  ήταν υποψήφιο για τραγούδι της χρονιάς (βραβείο για τους στιχουργούς), δίσκος της χρονιάς (βραβείο για τον καλλιτέχνη και παραγωγούς) και καλύτερη ποπ σόλο παράσταση.
Το Future Nostalgia ακολούθησε το ρεμίξ άλμπουμ, Club Future Nostalgia, το οποίο κυκλοφόρησε στις 28 Αυγούστου, 2020, στη συνέχεια κυκλοφόρησε ένα γαλλικό βερσιόν του άλμπουμ, στις 27 Νοεμβρίου, 2020, το οποίο περιείχε και το σινγκλ  Fever  σε συνεργασία με την Βελγίδα τραγουδίστρια Angèle, και τέλος, το ντελούξ βερσιόν του άλμπουμ  Future Nostalgia (The Moonlight Edition)  το οποίο κυκλοφόρησε στις 11 Φεβρουαρίου, 2021, μαζί με το τελευταίο σινγκλ του άλμπουμ,  We're Good .
Βackground
Μετά την κυκλοφορία του Dua Lipa: Complete Edition τον Οκτώβριο του 2019, το ντελούξ βερσιόν του άλμπουμ ντεμπούτο της Λίπας, και την κυκλοφορία του σινγκλ Swan Song τον Ιανουάριο του 2019, η Λίπα επιβεβαίωσε ότι δούλευε στο νέο άλμπουμ της. Τον Οκτώβριο του 2019, η Λίπα ξεκίνησε να δίνει στοιχεία για αυτή την νέα μουσική Hx, πριν καθαρίσει τους λογαριασμούς της στα μέσα δικτύωσης, για να ανακοινώσει το κύριο σίνγκλ του άλμπουμ  Don't Start Now . Ξεκαθάρισε ότι καθάρισε τους λογαριασμούς της γιατί ήθελε μια νέα φρέσκια αρχή με το νέο άλμπουμ της, αλλά θα έχει για πάντα τις αναμνήσεις. Ενώ προωθούσε το τραγούδι, η Λίπα επιβεβαίωσε ότι θα ανακοινώσει το άλμπουμ στα τέλη Νοεμβρίου ή αρχές Δεκεμβρίου 2019, μαζί με το ομότιτλο σινγκλ.
Την 1 Δεκεμβρίου 2019, η Λίπα αποκάλυψε τον τίτλο του άλμπουμ με ένα τατουάζ στο αριστερό της μπράτσο με τον τίτλο, Future Nostalgia, αλλά και ότι θα συνοδευτεί από μια ομότιτλη περιοδεία και ότι το άλμπουμ θα κυκλοφορήσει το 2020. Τον επόμενο μήνα 3 τραγούδια (Physical, Break My Heart, και το If It Ain't Me, μια μη κυκλοφορημένη συνεργασία της Λίπας με την Αμερικανίδα τραγουδίστρια Νορμάνι) ανέβηκαν στο ίντερνετ παράνομα. Σύντομα στις 29 Ιανουαρίου 2020, η Λίπα ανακοίνωσε ότι το άλμπουμ θα κυκλοφορήσει στις 3 Απριλίου του ίδιου χρόνου. Την επόμενη μέρα η λίστα με τα τραγούδια ήταν διαθέσιμη όπως και η δυνατότητα προ-παραγγελίας. Στα τέλη Μαρτίου όμως, ολόκληρο το άλμπουμ ανέβηκε παράνομα στο διαδίκτυο κάνοντας την ημερομηνία κυκλοφορίας να έρθει νωρίτερα στις 27 Μαρτίου, 2020. Η Λίπα είχε μιλήσει για τις ανησυχίες της σχετικά με το αν ήταν η σωστή στιγμή να κυκλοφορήσει το άλμπουμ της, λόγω της πανδημίας COVID-19.
Ηχογράφηση
Η Λίπα άρχισε να δουλεύει το άλμπουμ τον Ιανουάριο του 2018 και τελείωσε τον Νοέμβριο του 2019. Αλλά τον πρώτο χρόνο παραγωγής, έκανε ακόμη την προώθηση του πρώτου άλμπουμ της στην περιοδείο Self-Titled Tour και δεν γνώριζε ακόμη τι ήθελε με το δεύτερο άλμπουμ της. Είχε αρχίσει να σκέφτεται για ιδέες πριν ακόμη κυκλοφορήσει το πρώτο άλμπουμ της με τίτλο Dua Lipa τον Ιούνιο του 2017. Αφού αποφάσισε τον τίτλο του άλμπουμ άρχισε να ψάχνει για τον κατάλληλο ήχο και στίχους. Έσπρωξε τον εαυτό της να βγει εκτός της ζώνης άνεσης της και να φτιάξει μουσική η οποία θα μοιάζει με τα αγαπημένα της κλασσικά ποπ κομμάτια, με επιρροή από την Γκουέν Στεφάνι, Μαντόνα, Μολόκο, Μπλόντι και τους Άουτκαστ. Mε το τέλος τη περιοδείας, η Λίπα αποφάσισε ήθελε να μιξάρει το άλμπουμ με μια σύγχρονη ηλεκτρονική παραγωγή, ενώ θα κρατούσε το στοιχείο της ποπ του πρώτου άλμπουμ της.
Η πλειοψηφία του άλμπουμ ηχογραφήθηκε μέσα σε μια περίοδο εννιά μηνών. Αφού αποφάσισε ποιος θα είναι ο τίτλος του άλμπουμ, ηχογραφούσε καθημερινά, με μερικές ηχογραφήσεις να λαμβάνουν χώρα στο Geejam στούντιο στην Τζαμάικα. Η Λίπα ηχογράφησε 60 πιθανά τραγούδια για το άλμπουμ, μαζί με τις μη κυκλοφορημένες συνεργασίες με παραγωγούς όπως τον Μαξ Μάρτιν, Φαρέλ Γουίλιαμς, Μάρκ Ρόνσον κ.α., αλλά και συνεργασίες όπως με την Νορμάνι στο τραγούδι  If It Ain't Me  (το οποίο κυκλοφόρησε στο ντελούξ βέρσιον του άλμπουμ, Future Nostalgia: The Moonlight Edition αλλά χωρίς τα φωνητικά της Νορμάνι), και το  Bad To You  σε συνεργασία με την Αριάνα Γκράντε. Το τραγούδι αυτό, δόθηκε αργότερα στην Γκράντε και σε συνεργασία με την Νορμάνι και την Νίκι Μινάζ, κυκλοφόρησε για το σάουντρακ της ταινίας Οι Άγγελοι του Τσάρλι, αφού η αυθεντική συνεργασία με την Λίπα δεν μπόρεσε να ολοκληρωθεί ποτέ, λόγω του ότι οι τραγουδίστριες ήταν πάντα απασχολημένες και έτσι η δυνατότητα ηχογράφησης τραγουδιού ήταν δύσκολη. Το σινγκλ της Λίπας  Un Dia (One Day)  με τους J Balvin, Bad Bunny και Tainy, απκαλύφθηκε πως ηχογραφήθηκε κατά την διάρκεια ηχογράφησης για το Future Nostalgia.
Γιούλιαν Τούβιμ
Ο Γιούλιαν Τούβιμ (πολωνικά: Julian Tuwim) (13 Σεπτεμβρίου 1894, Λοτζ, Ρωσικός Διαμελισμός – 27 Δεκεμβρίου 1953, Ζακοπάνε), γνωστός και με το ψευδώνυμο «Όλντλεν» (Oldlen) ως στιχουργός, ήταν Πολωνός ποιητής. Σπούδασε στο Λοτζ και στη Βαρσοβία, όπου σπούδασε νομικά και φιλοσοφία στο Πανεπιστήμιο της Βαρσοβίας. Μετά την επιστροφή της Πολωνίας στην ανεξαρτησία το 1918, ο Τούβιμ συνίδρυσε την ομάδα πειραματικών ποιητών Σκαμάντερ με τον Αντόνι Σουονίμσκι και τον Γιαρόσουαφ Ιβασκιέβιτς. Ήταν μια σημαντική προσωπικότητα της πολωνικής λογοτεχνίας, που θαυμάστηκε επίσης για τη συμβολή του στην παιδική λογοτεχνία. Ήταν αποδέκτης της περίφημης Χρυσής Δάφνης της Πολωνικής Ακαδημίας Λογοτεχνίας το 1935.
Βιογραφία
Αρχικά, η ποίηση του Τούβιμ, ακόμη περισσότερο από εκείνη των άλλων Σκαμανδριτών, αντιπροσώπευε μια αποφασιστική ρήξη με τον μανιερισμό του 20ου αιώνα. Χαρακτηρίστηκε από μια έκφραση ζωντάνιας, αισιοδοξίας, εξυμνώντας την αστική ζωή. Τα ποιήματά του εόρταζαν την καθημερινότητα στην πόλη, με την επιπολαιότητα και τη χυδαιότητα της. Ο Τούβιμ χρησιμοποιούσε συχνά τη δημοτική γλώσσα στο έργο του, μαζί με την αργκό, καθώς και τον ποιητικό διάλογο. δεξιά|μικρογραφία|264x264εσ| Πορτρέτο του Τούβιμ από τον [[Στανίσουαφ Ιγκνάτσι Βιτκιέβιτς.]] Οι συλλογές του Czyhanie na Boga («Καραδοκώντας τον Θεό», 1918), Sokrates tańczący («Χορευτής Σωκράτης», 1920), Siódma jesień («Έβδομο Φθινόπωρο», 1922) και Wierszy tom czwarty («Ποιήματα τόμος τέταρτος», 1923) είναι χαρακτηριστικά της πρώιμης δουλειάς του. Στις μεταγενέστερες συλλογές του - Słowa we krwi («Λέξεις στο αίμα», 1926), Rzecz Czarnoleska («Πράγματα του Τσαρνόλες», 1929), Biblia cygańska («Βίβλος των Τσιγγάνων», 1933) και Treść gorejąca («Φλεγόμενο», 1933) - ο Τούβιμ έγινε ανήσυχος και πικρός και έγραψε με θέρμη και βία για το κενό της αστικής ύπαρξης. Αντλούσε επίσης περισσότερο από τις ρομαντικές και κλασικιστικές παραδόσεις, τελειοποιώντας τη φόρμα και το στυλ του και έγινε ένας βιρτουόζος λογοτέχνης. αριστερά|μικρογραφία|180x180εσ| [[Μνημείο του Γιούλιαν Τούβιμ (Λοτζ)|Μνημείο του Γιούλιαν Τούβιμ στο Λοτζ, από τον γλύπτη Βόιτσεχ Γκρινιέβιτς]] Από την αρχή και σε όλη την καλλιτεχνική του σταδιοδρομία, ο Τούβιμ είχε σατιρική τάση. Παρείχε σκίτσα και μονολόγους σε πολλά καμπαρέ. Στην ποίησή του και στα άρθρα του, χλεύαζε τον σκοταδισμό και τη γραφειοκρατία, καθώς και τις μιλιταριστικές και εθνικιστικές τάσεις στην πολιτική. Η παρωδία του Bal w Operze («Χορός στην Όπερα», 1936) θεωρείται το καλύτερο σατιρικό του ποίημα.
Ο Τούβιμ επέδειξε την καυστική αίσθηση χιούμορ του και την ανυποχώρητη ατομικότητά του σε έργα όπως το «Ποίημα στο οποίο ο συγγραφέας ευγενικά αλλά σταθερά εκλιπαρεί τις τεράστιες στρατιές των αδελφών του να του φιλήσουν τον κώλο». Εδώ, ο Τούβιμ απαριθμεί συστηματικά και γελοιοποιεί διάφορες προσωπικότητες της ευρωπαϊκής κοινωνικής σκηνής των μέσων της δεκαετίας του 1930 -- «αρωματισμένοι διανοούμενοι των καφενείων», «ανίκανοι σοσιαλιστές», «φασιστικά αστεία», «σιωνιστές ιατροί», «καταπιεσμένοι καθολικοί» και ούτω καθεξής, και τελειώνει κάθε στροφή ζητώντας από τον καθένα να εκτελέσει την ενέργεια που υποδεικνύεται στον τίτλο. Το ποίημα τελειώνει με μια σημείωση προς τον επίδοξο λογοκριτή που σίγουρα θα μπει στον πειρασμό να εξαφανίσει κάθε αναφορά αυτού του κομματιού για την παραβίαση των «δημοσίων προτύπων».
Το ποίημά του, Do prostego człowieka (Προς τον κοινό άνθρωπο), που δημοσιεύτηκε για πρώτη φορά στις 7 Οκτωβρίου 1929 στο Robotnik, προκάλεσε θύελλα επιθέσεων κατά του Τούβιμ, τόσο από αριστερούς κύκλους, οι οποίοι επέκριναν την «αστική έκφραση του ειρηνιστικού συναισθήματος» του ποιήματος, όσο και από δεξιές ομάδες, που κατηγόρησαν τον Τούβιμ ότι ζήτησε τον αφοπλισμό του νέου κράτους.
Β΄ Παγκόσμιος Πόλεμος και έπειτα
Το 1939, στην αρχή του Β΄ Παγκοσμίου Πολέμου και της γερμανικής κατοχής της Πολωνίας, ο Τουβίμ μετανάστευσε, μέσω της Ρουμανίας, πρώτα στη Γαλλία και μετά τη συνθηκολόγηση της Γαλλίας, στη Βραζιλία μέσω της Πορτογαλίας και τελικά στις ΗΠΑ, όπου εγκαταστάθηκε το 1942. Το 1939–1941, συνεργάστηκε με τη μεταναστευτική εβδομαδιαία εφημερίδα «Wiadomości Polskie» («Πολωνικά Νέα»), αλλά διέκοψε τη συνεργασία λόγω διαφορών στις απόψεις για τη στάση απέναντι στη Σοβιετική Ένωση. Το 1942-1946, εργάστηκε με το μηνιαίο «Nowa Polska» («Νέα Πολωνία») που εκδόθηκε στο Λονδίνο, καθώς και με αριστερές πολωνοαμερικανικές εφημερίδες. Ήταν συνδεδεμένος με το πολωνικό τμήμα της Διεθνούς Οργάνωσης Εργαζομένων από το 1942. Υπήρξε επίσης μέλος του Συνδέσμου Συγγραφέων από την Πολωνία (μέλος του διοικητικού συμβουλίου το 1943). μικρογραφία|150x150εσ| Ο τάφος του Τούβιμ στο [[Κοιμητήριο Ποβόνσκι της Βαρσοβίας.]] μικρογραφία|150x150εσ| Οδός Τουβίμ στο [[Χσάνουφ]] Κατά τη διάρκεια αυτής της περιόδου έγραψε το «Kwiaty Polskie» (Πολωνικά λουλούδια), ένα επικό ποίημα στο οποίο θυμάται με νοσταλγία τα πρώτα παιδικά του χρόνια στο Λοτζ. Τον Απρίλιο του 1944 δημοσίευσε ένα μανιφέστο, με τίτλο «My, Żydzi Polscy» (Εμείς, οι Πολωνοί Εβραίοι).
Ο Τούβιμ επέστρεψε στην Πολωνία μετά τον πόλεμο το 1946, αλλά δεν παρήγαγε πολλά στη σταλινική Πολωνία. Πέθανε το 1953 σε ηλικία 59 ετών στο Ζακοπάνε. Αν και ο Τούβιμ ήταν γνωστός για τη σοβαρή ποίηση, έγραψε επίσης σατιρικά έργα και παιδικά ποιήματα, για παράδειγμα το Lokomotywa (1938), μεταφρασμένα σε πολλές γλώσσες. Έγραψε επίσης καλές μεταφράσεις του Αλεξάντρ Σεργκέγεβιτς Πούσκιν και άλλων Ρώσων ποιητών.
Η Ρωσίδα/Σοβιετική ποιήτρια Γελιζαβέτα Ταραχόφσκαγια μετέφρασε το μεγαλύτερο μέρος της παιδικής ποίησης του Τούβιμ στα ρωσικά.
Εξωτερικοί σύνδεσμοι
Κατηγορία:Πολωνοί ποιητές Κατηγορία:Εβραίοι ποιητές Κατηγορία:Πολωνοί μεταφραστές Κατηγορία:Πολωνοί συγγραφείς παιδικών βιβλίων Κατηγορία:Πολωνοί συγγραφείς Κατηγορία:Πολωνοί καλλιτέχνες καμπαρέ Κατηγορία:Εβραίοι καλλιτέχνες καμπαρέ Κατηγορία:Πολωνοί σκηνοθέτες θεάτρου Κατηγορία:Πολωνοί δημοσιογράφοι Κατηγορία:Πολωνοί Εσπεραντιστές Κατηγορία:Πολωνοί ποιητές του 20ού αιώνα Κατηγορία:Πολωνοί εβραϊκής καταγωγής Κατηγορία:Απόφοιτοι του Πανεπιστημίου της Βαρσοβίας Κατηγορία:Χρυσή Δάφνη της Πολωνικής Ακαδημίας Λογοτεχνίας Κατηγορία:Αποδέκτες του Τάγματος του Λαβάρου της Εργασίας Κατηγορία:Διοικητές του Τάγματος της Αναγέννησης της Πολωνίας Κατηγορία:Μεγαλόσταυροι του Τάγματος της Αναγέννησης της Πολωνίας Κατηγορία:Ενταφιασμοί στο Κοιμητήριο Ποβόνσκι
Εκλογές στη Σαξονία-Άνχαλτ
Στο ομόσπονδο κρατίδιο της Σαξονίας-Άνχαλτ της Γερμανίας διεξάγονται εκλογές για την ανάδειξη των μελών της τοπικής Βουλής (Landtag), η οποία συναποτελείται από 87 μέλη.
2021
Στις πιο πρόσφατες κρατιδιακές εκλογές, που διεξήχθησαν στις 6 Ιουνίου 2021 οι Χριστιανοδημοκράτες κέρδισαν νίκη-έκπληξη.
2016
Στις κρατιδιακές εκλογές που διεξήχθησαν στις 13 Μαρτίου 2016 ο Ράινερ Χάζελοφ επανεξελέγη πρωθυπουργός και ηγήθηκε μιας κυβέρνησης συνασπισμού με τους Σοσιαλδημοκράτες και με τους Πράσινους.
2011
Στις βουλευτικές εκλογές στο κρατίδιο, στις 20 Μαρτίου 2011, οι Πράσινοι διπλασίασαν τη δύναμή τους και εισήλθαν πάλι στο τοπικό κοινοβούλιο.
Κοινοβούλιο της Σαξονίας-Άνχαλτ, 20 Μαρτίου 2011 !style="background-color:#E9E9E9" align=left colspan="2" valign=top| Κόμματα !style="background-color:#E9E9E9" align=center colspan="1"| Ποσοστό ψήφων !style="background-color:#E9E9E9" align=center colspan="2"| Ψήφοι % (μεταβολή) !style="background-color:#E9E9E9" align=center colspan="2"| Έδρες (μεταβολή) !style="background-color:#E9E9E9" align=center colspan="2"| Έδρες % (μεταβολή) ! !align=left| Σύνολα
Παραπομπές
Εκλο Εκλογές στη Σαξονία-Άνχαλτ
Κιμ Διαμαντόπουλος
Ο Κίμων Διαμαντόπουλος (Αθήνα 29 Σεπτεμβρίου 1991), γνωστός με το επαγγελματικό του όνομα Κιμ, είναι Έλληνας τραγουδιστής, γεννήθηκε και μεγάλωσε στην Αθήνα, αλλά η καταγωγή του είναι από την Πάτρα.
Πρώιμη ζωή
Σε πολύ μικρή ηλικία ξεκίνησε μαθήματα πιάνου και παρακολούθησε μαθήματα κλασσικής κιθάρας και μετέπειτα ηλεκτρικής. Η σχέση του με την μουσική, από τόσο μικρή ηλικία, τον οδήγησε και στα 13 σχημάτισε την δική του μπάντα, στην οποία έγραφε μουσική και στίχους. Στο Λύκειο συμμετείχε ως μέλος διαφόρων pop-rock σχημάτων σε μουσικά events και σχολικές διοργανώσεις.
Η περιέργεια του να ανακαλύψει σε βάθος την μουσική τον οδήγησε να ασχοληθεί και να εξειδικευτεί πάνω στην μουσική τεχνολογία και την μουσική παραγωγή, ενώ παράλληλα ολοκληρώνει και τις σπουδές του στο Πανεπιστήμιο Πατρών.
Καριέρα
Η γνωριμία του με τον γνωστό συνθέτη Κωνσταντίνο Παντζή και τους Master Tempo, οδηγούν στο καλλιτεχνικό ντεμπούτο του Kim δημιουργώντας το κομμάτι "Υπάρχουνε Στιγμές" το οποίο τοποθετήθηκε στο πιο δημοφιλή ελληνικά βίντεο εκείνη την περίοδο σημειώνοντας πάνω από 10 εκατομμύρια προβολές στο διαδίκτυο.
Τον Νοέμβριο του 2012 ο Kim ετοιμάζει την πρώτη του προσωπική δουλειά σε συνεργασία με τους γνωστούς παραγωγούς Dj Rico (Βαγγέλης Σερίφης / Nevma) και Claydee και σε στίχους του γνωστού rapper Θηρίου με τίτλο «Θέλω εδώ να μείνω” που κυκλοφόρησε από την Sony music Greece ενώ το ομότιτλο video clip ήταν σε σκηνοθεσία Βαγγέλη Τσαουσόπουλου. Το “Θέλω εδώ να μείνω” σημείωσε και σκαρφάλωσε μέσα στις πρώτες 5 θέσεις του επίσημου Hitlist στο MTV Greece.
Ακολούθησαν αρκετές εμφανίσεις σε τηλεοπτικούς σταθμούς αλλά και σε ραδιόφωνα τόσο στην Ελλάδα όσο και στο εξωτερικό.
Τήν Άνοιξη 2015, ο Kim υπογράφει το νέο του δισκογραφικό συμβόλαιο με την Heaven Music του ομίλου ΑΝΤ1 TV στην οποία ανήκει έως και σήμερα.
Παράλληλα, την περίοδο εκείνη συνθέτει την μουσική στο σήριαλ ΄Η χειρότερη εβδομάδα της ζωής μου ΄ του Mega TV.
Τα Χριστούγεννα του 2015 και σε συνεργασία για πρώτη φορά με τον γνωστό ράπερ Riskykidd δημιούργησαν μια καμπάνια και παράλληλα μουσικό κομμάτι με το slogan « Θέλω να ζήσω «. με φιλανθρωπικό σκοπό την υποστήριξη στον σύλλογο ΦΛΟΓΑ (Σύλλογος Γονιών Παιδιών με Νεοπλασματική ασθένεια).
Το 2017 ο KIM  συναντά την Καλομοίρα  ηχογραφούν και διασκευάζουν την παλαιά επιτυχία της Αποστολίας Ζώη και του Γιάννη Τσιμιτσέλη  - "Lipstick" σημειώνοντας πάνω απο 3 εκατομμύρια προβολές στο διαδίκτυο  .Παράλληλα την ίδια χρονία  ο Kim  ανάθεση από τον σκηνοθέτη της σειράς του Star Channel «AΡ3ΝΑ»..To καλόκαιρι 2017, συνεργάζεται με τον Ουκρανό τραγουδιστή Andrea  πέρνώντας στα Ευρωπαϊκά και Ρωσικά charts με το κομμάτι ‘ELA’.
Το 2018  ο Kim αναλαμβάνει ο συνθέτης της πολύ επιτυχημένης σειράς του ΑΝΤ1 «Γυναίκα χωρίς Όνομα ».
Συνεχίζοντας την πολύ δημιουργική χρονιά ο Kim το 2019  δημιουργεί μαζί με τον Sin Boy το CD Album “Kagugas” το οποίο περιείχε και το κομμάτι «ΜΑΜΑ»  το οποίο εκτοξεύεται στο no1 των Charts απο την πρώτη μέρα κυκλοφορίας του ,ξεπερνώντας τα 100 εκατομμύρια προβολές μέσα σε λίγους μήνες. Παράλληλα ο Kim συνεργάζεται και με τον Σάκη Ρουβά δημιουργώντας το κομμάτι «Αμαρτωλός» και συνεχίζοντας  τη συνεργασία του με τον όμιλο ΑΝΤ1 και την Heaven Music  συνθέτει το soundtrack της καθημερινής σειράς «Αν ήμουν Πλούσιος».
To 2020 συνεργάζεται ως συνθέτης με την Έλενα Παπαρίζου για το κομμάτι «Μίλα μου» και γράφει την μουσική  για τις τηλεοπτικές σειρές του ΑΝΤ1 «Καφέ της Χαράς», «Παρουσιάστε!».
Tηλεοπτικές Σειρές (Σύνθεση)
Κατηγορία:Έλληνες άνδρες τραγουδιστές
Ζω για λίγο
Πρωταγωνιστούν Ανχέλικα Αραγόν, Ροχέλιο Γκέρρα, Μπεατρίς Σέρινταν και Ίρμα Λοσάνο.
Υπόθεση
Αυτή είναι η ιστορία της Αντρέα η οποία προσπαθεί να βρει την δικαιοσύνη και τα χαμένα παιδιά της, αλλά πρέπει να αντιμετωπίσει τα ψέματα και την ίντριγκα του παρελθόντος και του παρόντος. Μια ιστορία των ερωτήσεων, Γιατί? Ποιος? Πως?, το μυστήριο της εύρεσης του πραγματικού δολοφόνου και η ανακάλυψη των οικογενειακών μυστικών.
Εξωτερικοί σύνδεσμοι
Κατηγορία:Μεξικάνικες τηλεοπτικές σειρές Κατηγορία:Τηλενουβέλες
Μιρέλα Ιβάνοβα
Η Μιρέλα Ιβάνοβα (Мирела Иванова,  γεννημένη στις 11 Μαΐου 1962 στη Σόφια) είναι μία από τις πιο διάσημες σύγχρονες βουλγάρες ποιήτριες. Τα ποιήματά της έχουν μεταφραστεί σε πολλές διαφορετικές γλώσσες, συμπεριλαμβανομένων των Γερμανικών και των Αγγλικών
Ζωή
Σπούδασε σε σχολή γερμανικής γλώσσας στη Σόφια και αποφοίτησε από τη Βουλγαρική και τη Ρωσική Φιλολογία στο Πανεπιστήμιο του Πλόβντιβ.
Η Μιρέλα Ιβάνοβα γράφει δοκίμια, κριτικές για μυθοπλασίες και θεατρικές παραστάσεις, ασχολείται με την ιστορία της λογοτεχνίας και μεταφράζει από τη γερμανική γλώσσα. Είναι συγγραφέας σεναρίων για ταινίες ντοκιμαντέρ. Το 1994 μετέφρασε και δημοσίευσε μία ανθολογία σύγχρονης γερμανικής ποίησης, με τίτλο Η περιπλάνηση των πετρών. Έχει επίσης μεταφράσει γερμανικά έργα των Σάρα Κιρς, Έλκε Έρμπ, Γκρέγκορ Λάσεν, Έρνεστ Γουίκερ, Ντουρς Γκρούνμπαϊν, Ούβε Κόλμπε, καθώς και το δημοφιλές έργο του Έρνστ Γκόμπριχ History of Mankind for Young Readers. Τα ποιήματα της Ιβάνοβα έχουν μεταφραστεί σε διάφορες γλώσσες.
Παραπομπές
Κατηγορία:Βούλγαροι μεταφραστές Κατηγορία:Βούλγαροι ποιητές Κατηγορία:Σελίδες με μη επιθεωρημένες μεταφράσεις
Αλφόνσος Γ΄ των Έστε
O Αλφόνσος Γ΄, ιταλ. Alfonso III, (2 Οκτωβρίου 1591 - 26 Μαΐου 1644 ) από τον Οίκο των Έστε, ήταν δούκας της Μόντενας και του Ρέτζο (1628-1629).
Βιογραφία
Γεννήθηκε στη Φερράρα και ήταν γιος του Τσέζαρε δούκα της Μόντενα και του Ρέτζο από τη Βιργινία των Μεδίκων, κόρη του Κόζιμο Α΄ μεγάλου δούκα της Τοσκάνης.
Ήταν βαθιά ερωτευμένος με τη σύζυγό του Ισαβέλλα και, όταν αυτή απεβίωσε το 1626, σκέφτηκε να γίνει μοναχός. Το 1628 απεβίωσε ο πατέρας του και τον διαδέχθηκε ως δούκας της Μόντενα και του Ρέτζο. Το 1629 διακήρυξε την παραίτησή του· τον διαδέχθηκε ο γιος του Φραντσέσκο Α΄. Δύο μήνες μετά την παραίτηση έγινε Καπουτσίνος μοναχός στο Μεράνο (νότιο Τιρόλο) με το όνομα αδελφός Τζαμπατίστα ντα Μόντενα.
Διακρίθηκε ως ιεροκήρυκας και βοήθησε τους ανθρώπους που απέθνησκαν κατά τον λοιμό που ενέσκηψε στο δουκάτο το 1630-31. Το επόμενο έτος επέστρεψε στη Μόντενα, αλλά οι ομιλίες του εναντίον των ενδυμάτων της Αυλής τον έκαναν ανεπιθύμητο. Αποσύρθηκε σε μονή στο Καστελνουόβο της Γκαρφανιάνα, που είχε κτίσει ο γιος του Φραντσέσκο Α΄, όπου και απεβίωσε.
Οικογένεια
Το 1608 νυμφεύτηκε την Ισαβέλλα, κόρη του Καρόλου-Εμμανουήλ Α΄ δούκα της Σαβοΐας και είχε τέκνα:
Παραπομπές
Κατηγορία:Οίκος των Έστε Κατηγορία:Δούκες της Μόντενα Κατηγορία:Δούκες του Ρέτζο
Εθνικός φιλελευθερισμός
O Εθνικός Φιλελευθερισμός αποτελεί μια παραλλαγή του φιλελευθερισμού, που συνδυάζει τον εθνικισμό με ορισμένες φιλελεύθερες πολιτικές, ιδίως όσον αφορά την εκπαίδευση, τις σχέσεις κράτους-Εκκλησίας, και της σύγχρονης και αποτελεσματικής γραφειοκρατικής διαχείρισης. Οι ρίζες του βρίσκονται στη Κεντρική Ευρώπη του 19ο αιώνα, στις επικρίσεις του κρατούντος συντηρητικού φιλελευθερισμού όσον αφορά την ανεξέλεγκτη ελευθερία του διεθνούς εμπορίου. Ο εθνικοφιλελευθερισμός προτείνει αντίθετα τη συνεργασίας μεταξύ κυβέρνησης και εθνικής βιομηχανίας στα πλαίσια ενός καθεστώτος μέτριου προστατευτισμού, προτιμησιακών δασμολογίων, επιδότηση της νηπιακής βιομηχανίας κλάδων στρατηγικής σημασίας για την εθνική ανάπτυξη, και διάφορες μορφές βιομηχανικού σχεδιασμού. Σήμερα, φαίνεται να αναδεικνύεται σε εναλλακτική πρόταση ενάντια στην Ευρωπαϊκή Ένωση και γενικότερα στη παγκοσμιοποίηση με τη τρέχουσα μορφή τους.
Αγκαιριά Πάρου
Η Αγκαιριά είναι χωριό της Πάρου. Αποτελεί έδρα ομώνυμης δημοτικής κοινότητας, του δήμο Πάρου, της περιφερειακής ενότητας Πάρου, στην περιφέρεια Νοτίου Αιγαίου, σύμφωνα με το πρόγραμμα Καλλικράτης, καθώς και των μεταβολών μετά από αυτό το πρόγραμμα. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Πάρου του νομού Κυκλάδων, στο γεωγραφικό διαμέρισμα Νήσων Αιγαίου.
Γεωγραφία
Η Αγκαιριά είναι πεδινός οικισμός στο νοτιοδυτικό τμήμα της Πάρου. Βρίσκεται κοντά στους νότιους πρόποδες του υψώματος «Καβαλέτος» (329 μ.), πάνω στον παραλιακό επαρχιακό δρόμο Παροικιάς-Μάρπησσας και σε μέσο σταθμικό υψόμετρο 40. Απέχει 8 χλμ. περίπου Ν. της Παροικιάς.
Δημοτική κοινότητα
Η δημοτική κοινότητα Αγκαιριάς είναι χαρακτηρισμένη ως αγροτικός πεδινός οικισμός, με έκταση 33,092 χμ² (2011). Περιλαμβάνει και τους οικισμούς : Άγιος Ιωάννης Τρυπητής, Αλυκή, Ανερατζά, Βουτάκος Αγκαιριάς, Καμάρι, Μακριά Μύτη, Μονή Αγίων Θεοδώρων και Τηγάνι. Οι οικισμοί (νησίδες) Γλαροπούντα και Παντερονήσι καταργήθηκαν το 2011.
Πληθυσμός
(σε παρένθεση ο πληθυσμός της δημοτικής κοινότητας)
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1928 και προσαρτήθηκε στην κοινότητα Λευκών του νομού Κυκλάδων. Το 1928 ορίστηκε έδρα της κοινότητας Αγκεριάς (Αγκαιριάς). Με το ΦΕΚ 244Α - 04/12/1997 αποσπάστηκε από την κοινότητα Αγκαιριάς και προσαρτήθηκε στον δήμο Πάρου.
Πηγές
Κατηγορία:Χωριά της Πάρου
Πύργος Κιερίου Καρδίτσας
Ο Πύργος Κιερίου είναι οικισμός της Θεσσαλίας στην Περιφερειακή Ενότητα Καρδίτσας.
Γεωγραφικά - ιστορικά στοιχεία
Ο Πύργος Κιερίου βρίσκεται στον Θεσσαλικό κάμπο, σε απόσταση περίπου 5 χλμ. Β.-ΒΔ. από τους Σοφάδες (έδρα του δήμου) και 19 χλμ. Α. από την Καρδίτσα και έχει υψόμετρο 110 μέτρα. Βόρεια είναι η Ματαράγκα, ανατολικά η Κυψέλη και δυτικά ο Άγιος Θεόδωρος ενώ ανατολικά - δίπλα περνάει ο ποταμός Σοφαδίτης και νοτιοδυτικά η ΕΟ Καρδίτσας - Βόλου.
Στη δυτική πλευρά και το ύψωμα "Oγλά" (υψομ. 180 μ.), υπάρχει ο αρχαιολογικός χώρος του αρχαίου Κιερίου, της σημαντικότερης πόλης από αυτές που αποτελούσαν τη Θεσσαλιώτιδα του Κοινού των Θεσσαλών (βλ. Τα Θεσσαλικά κράτη).
Διοικητικά στοιχεία
Αναφέρεται επίσημα, μετά την ένωση της Θεσσαλίας, ως Πύργος Ματαράγκα το 1883 στο ΦΕΚ 126Α - 02/04/1883 όταν προσαρτήθηκε στον τότε δήμο Μενελαΐδος. Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας και το 1940 το όνομά του διορθώθηκε σε Πύργος Κιερίου. Σύμφωνα με το πρόγραμμα Καλλικράτης και την τροποποίησή του Κλεισθένης Ι αποτελεί την κοινότητα Πύργου Κιερίου που υπάγεται στη δημοτική ενότητα Άρνης του δήμου Καρδίτσας και σύμφωνα με την απογραφή του 2011 έχει 341 κατοίκους ενώ το 1981 και το 1991 είχε 658 και 619 αντίστοιχα.
Παραπομπές
Κατηγορία:Χωριά του νομού Καρδίτσας Κατηγορία:Δήμος Σοφάδων
Πρόδρομος Αιτωλοακαρνανίας
Ο Πρόδρομος είναι πεδινό χωριό του Ξηρομέρου στη περιφερειακή ενότητα Αιτωλοακαρνανίας με υψόμετρο 140 μέτρα
Γεωγραφία - Αξιοθέατα
Ο Πρόδρομος βρίσκεται νοτιοδυτικά της λίμνης Οζερός, σε απόσταση 18 χλμ. ΒΑ. του Αστακού και 50 χιλιόμετρα βορειοδυτικά του Μεσολογγίου. Το χωριό είναι κτισμένο στην κορυφή υψώματος ανάμεσα σε δάσος βελανιδιάς, για το οποίο ο Γάλλος περιηγητής Πουκεβίλ (Pouquevill) αναφέρει ότι στην περιοχή Προδρόμου - Μονής Λιγοβιτσίου, υπήρχαν οι πιο ψηλές βελανιδιές και το πιο πυκνό δάσος του Ξηρομέρου. Δυτικά του χωριού, στην κατάληξη του υψώματος, περνάει ο χείμαρρος Γερομπόρος, που πηγάζει από τα υψώματα της Κωνωπίνας, ενώ στην απέναντι όχθη και σε απόσταση 3,5 χλμ. βρίσκεται η Χρυσοβίτσα. Ενοριακός ναός είναι η εκκλησία του Αγίου Ιωάννη του Προδρόμου, στα νοτιοδυτικά του χωριού. Πρόκειται για κτίσμα του 1837 που αρχικά λειτούργησε σαν μοναστήρι (η ίδρυσή του πιθανολογείται το 750) και στο οποίο οφείλει ο οικισμός το όνομά του. Πανηγυρίζει και λειτουργείται στις 29 Αυγούστου.